สวัสดีครับ ในบทนี้ผมจะพูดถึงเรื่องการสมัครงานนะครับ เวลาที่เราจะไปสมัครงานเนี่ย เราจะต้องรู้ว่าเราจะทำงานอะไรนะครับ งานที่เราจะเลือกก็ต้องเป็นงานที่เกี่ยวข้องกับตัวเรา ก็คือเกี่ยวข้องกับความสามารถของเรานะครับ ไม่ใช่ว่า เอ่อ..ใครอยากเป็นหมอก็ได้นะครับ ไม่ใช่อย่างงั้น เราจะต้องดูว่า เรามีคุณสมบัติอะไรบ้างนะครับ ในช่วงแรกของการสมัครงานก็คือ การตามหางานก่อนนะครับ เราจะต้องหาแหล่งที่เขาประกาศรับสมัครงานต่าง ๆ ไม่ว่าจะเป็นตาม หนังสือพิมพ์ สื่อโทรทัศน์ วิทยุต่าง ๆ หรือไม่ก็ ตามอินเทอร์เน็ต ก็ได้นะครับ เราอาจจะลองดูในเว็บไซต์ กูเกิลดอทคอมนะครับ พิมพ์เข้าไปว่า หางานเชียงใหม่ หางานกรุงเทพฯ มันก็จะขึ้นเว็บไซต์ เอ่อ.. ที่เกี่ยวข้องกับการสมัครงานนะครับ อาจจะเป็นเว็บไซต์ที่เขานิยมเข้าไปดูกันนะครับ พอเราเลือกเว็บไซต์สักหนึ่งอัน อย่างเช่น ผมเลือกเว็บไซต์ ซีเอ็มไพร์ส นะครับ ของเชียงใหม่ เขากำลังรับสมัคร เอ่อ..เลขานุการอยู่นะครับ เป็นเลขานุการของเกสเฮาส์นะครับ รับหนึ่งอัตราตอนนี้ เงินเดือนอยู่ที่เก้าพันบาทขึ้นไปนะครับ รายละเอียดของงานก็คือ ต้อนรับลูกค้า รับโทรศัพท์ รับส่งอีเมล จองห้องพัก ดูแลความเรียบร้อย แล้วก็ประสานงานทั่วไปนะครับ วุฒิขั้นต่ำที่ใช้ก็คือ ปวส. คุณสมบัติก็..เป็นชายก็ได้ หญิงก็ได้นะครับ อายุยี่สิบสี่ปีขึ้นไป มีประสบการณ์การทำงานโรงแรม ขยัน อดทน ซื่อสัตย์ มีใจรักงานบริการ แล้วก็สามารถใช้ภาษาอังกฤษได้พอสมควรนะครับ เขาระบุต่อไปว่า ถ้าสนใจสมัคร ให้ส่งเรซูเม่ไปที่อีเมลของเขานะครับ หรือไม่ก็ลองติดต่อ เอ่อ..ทางโทรศัพท์มือถือก็ได้นะครับ เขาจะระบุเบอร์เอาไว้ให้เราติดต่อไป เดี๋ยวผมจะลองกดเข้าไปดูอีกสักสองสามงานนะครับ อย่างอีกอันหนึ่งเขาเขียนว่า รับสมัครพนักงานการตลาดนะครับ สองอัตรา เงินเดือนตั้งแต่แปดพันถึงหนึ่งหมื่นบาทขึ้นไป วุฒิขั้นต่ำคือปริญญาตรีนะครับ คุณสมบัติ เป็นผู้หญิงนะครับ พูดเก่ง อัธยาศัยดี บุคลิกดี วางตัวเหมาะสม เป็นคนคิดบวก สามารถนำเสนองานได้เก่ง ถ้าเกิดว่าสนใจให้ส่งประวัติเรซูเม่ไปที่เมล เอ่อ..เขาระบุเมลเอาไว้นะครับ ผมไม่อ่านละกัน เบอร์โทรศัพท์ก็ระบุเอาไว้เรียบร้อยแล้ว ผมแนะนำว่า ถ้าเกิดว่าเราสนใจงานอะไรก็ตามนะครับ ให้ลองโทรไปก่อน โทรไปถามพนักงานที่เขา เอ่อ..ประกาศรับสมัครนะครับ ว่าเราจะต้องทำอะไรบ้าง เนื้องานเป็นยังไงบ้าง รายละเอียดงานเป็นอะไรบ้าง ให้ลองโทรคุยกันก่อนนะครับ ไม่ใช่ว่าจู่ ๆ เราจะไปสมัครงานเลย เพราะเราก็ไม่แน่ใจว่าเขา เอ่อ..มีความมั่นคงมากขนาดไหนนะครับ ต้องลองโทรไปถามดูก่อน อีกสักตัวอย่างหนึ่งนะครับ อันนี้เป็น เกี่ยวข้องกับงานไอทีนะครับ เขากำลังรับสมัครเว็บแอพพลิเคชั่นดีเวลลอปเปอร์นะครับ เป็นนักพัฒนาเว็บไซต์ เอิ่ม.. สองอัตรานะครับ เงินเดือนหมื่นห้าพันบาทขึ้นไป ถือว่าเยอะนะครับอันนี้ รายละเอียดของงานก็คือ เขากำลังมองหาคนที่มีความรู้ทางด้านเว็บไซต์นะครับ ไม่ว่าจะเป็น เอชทีเอ็มแอล ซีเอสเอส จาวาสคริป พีเอชพี ต่าง ๆ วุฒิขั้นต่ำคือปริญญาตรีนะครับ อันนี้ดีหน่อยนะครับ เขารับนักศึกษาจบใหม่ด้วย ก็คือใครที่จบใหม่ ๆ สามารถไปสมัครงานได้เลย ปกติแล้วนายจ้างเขาต้องการคนที่มีประสบการณ์นะครับ อย่างน้อยสองปีถึงสามปี แต่ว่าอันนี้คือ สามารถทำงานได้เลยโดยที่ไม่มีประสบการณ์ สุดท้ายก็เหมือนเดิมนะครับ ถ้าใครคิดว่าตัวเองมีคุณสมบัติอย่างที่เขาต้องการ ก็ลองส่งเรซูเม่ไปที่อีเมลของเขาดู หรือไม่ก็ลองโทรไปสอบถามก่อนก็ได้นะครับ ที่เบอร์โทรที่เขาระบุเอาไว้ ถ้าเกิดว่าใครมีเวลาน้อยแต่ว่าอยากหาอะไรทำเพิ่มเติม ผมแนะนำให้ลองไปหางานพาร์ทไทม์ทำนะครับ อย่างอันนี้เขารับสมัคร เอ่อ..ครูสอนเด็กประถมนะครับ เอาไว้สอนการบ้านเด็ก ติวเข้ม ทำเกรด สอนเสริม วุฒิขั้นต่ำที่จะสมัครได้ก็คือ ปริญญาตรีนะครับ ไม่ใช่ว่าเราเป็นใครไม่รู้ อยากจะเป็นครูอย่างเงี้ย ไม่ได้นะครับ เขาต้องมีวุฒิรับรองด้วย ต้องเป็นคนที่รักเด็ก เป็นคนที่ใจเย็น มีความรับผิดชอบ ตรงต่อเวลา แล้วก็มีความกระตือรือร้นนะครับ ถ้าสนใจก็เหมือนเดิมนะครับ ติดต่อไปตามเบอร์โทรศัพท์ที่อยู่ หรือไม่ก็ส่งอีเมลไปถามดูก็ได้นะครับ ในบทหน้าผมจะพูดถึงเรื่องการเตรียมตัวไปสมัครงานนะครับ ไม่ว่าจะเป็นเรื่องของบุคลิกภาพ เรื่องของเอกสารต่าง ๆ